**Παραθετικά επιθέτων και επιρρημάτων**

Όπως και στη ν.ε., οι βαθμοί των επιθέτων και των επιρρημάτων είναι:

**ο θετικός, ο συγκριτικός και ο υπερθετικός.**

Οι δύο τελευταίοι βαθμοί αποτελούν τα παραθετικά των επιθέτων και επιρρημάτων. Ο σχηματισμός τους είναι μονολεκτικός και περιφραστικός:

**Ι. Παραθετικά επιθέτων**

**ΔΕΥΤΕΡΟΚΛΙΤΑ ΕΠΙΘΕΤΑ** :ος ,η, ον (-**ο**τερος,α,ον/ **ώ**τερος,α,ον -ότατος,η,ον/-ώτατος,η,ον )

**Α. Ομαλά παραθετικά**

Η επιλογή μεταξύ -ο- και -ω- για τις καταλήξεις των παραθετικών των δευτερόκλιτων επιθέτων εξαρτάται από το εάν η παραλήγουσα του επιθέτου στο θετικό βαθμό είναι μακρά ή βραχεία. Συγκεκριμένα:

* **Εάν η παραλήγουσα του επιθέτου είναι μακρά** (π.χ. ξηρός), **στα παραθετικά του επιθέτου χρησιμοποιείται -ο-** (ξηρότερος, ξηρότατος).
* **Εάν η παραλήγουσα του επιθέτου είναι βραχεία** (π.χ. σοφός), **στα παραθετικά του επιθέτου χρησιμοποιείται -ω-** (σοφώτερος, σοφώτατος).

**Ειδική περίπτωση αποτελεί η «θέσει μακρά» παραλήγουσα. Ως θέσει μακρά λογίζεται οποιαδήποτε συλλαβή –ανεξαρτήτως του φωνήεντος που περιέχει– εφόσον ακολουθείται από δύο ή περισσότερα σύμφωνα ή από διπλό σύμφωνο (π.χ. σεμνός, σεμνότερος, σεμνότατος).**

**Παραδείγματα**

|  |  |  |
| --- | --- | --- |
| **θετικός** | **συγκριτικός** | **υπερθετικός** |
| ὁ **ξη**ρός, ἡ ξηρά, ξηρόν | ὁ ξηρότερος, -**ο**τέρα, -**ο**τερον | ὁ ξηρότατος, -**ο**τάτη, -**ο**τατον |
| ὁ **πτω**χός, ἡ πτωχή (ός), τὸ πτωχόν | ὁ πτωχότερος, -**ο**τέρα, -**ο**τερον | ὁ πτωχότατος, -**ο**τάτη, -**ο**τατον |
| ὁ γεν**ναῖ**ος, ἡ γενναῖα, τὸ γενναῖον | ὁ γενναιότερος, -**ο**τέρα, -**ο**τερον | ὁ γενναιότατος, -**ο**τάτη, -**ο**τατον |
| ὁ θερμός, ἡ θερμή, τὸ θερμόν | ὁ θερμότερος, -**ο**τέρα, -**ο**τερον | ὁ θερμότατος, -**ο**τάτη, -**ο**τατον |
| ὁ ἔνδοξος, ἡ ἔνδοξος, τὸ ἔνδοξον | ὁ ἐνδοξότερος, -**ο**τέρα, -**ο**τερον | ὁ ἐνδοξότατος, -**ο**τάτη, -**ο**τατον |
| ὁ **νέ**ος, ἡ νέα, τὸ νέον | ὁ νε**ώ-**τερος, -**ω**τέρα, -**ώ**τερον | ὁ νε**ώ**-τατος, -**ω**τάτη, -**ώ**τατον |
| ὁ **σο**φός, ἡ σοφή, τὸ σοφόν | ὁ σοφώ-τερος, -**ω**τέρα, -**ώ**τερον | ὁ σοφώ-τατος, -**ω**τάτη, -**ώ**τατον |

Προκειμένου να σχηματίσουμε τα παραθετικά ενός επιθέτου που στην παραλήγουσα του θετικού βαθμού παρουσιάζει δίχρονο φωνήεν (α, ι, υ), πρέπει να γνωρίζουμε ποια δευτερόκλιτα επίθετα έχουν το φωνήεν της παραλήγουσας μακρό και ποια βραχύ.

**Έχουν το δίχρονο ( α,ι,υ) της παραλήγουσας μακρό τα επίθετα**:

- **ἀνιαρός, ἰσχυρός, ψιλός, φλύαρος, πρᾶος και λιτός**, π.χ. ἀνιαρότερος, ἀνιαρότατος.

- που είναι σύνθετα με β΄ συνθετικό τα ουσιαστικά **λύπη, κίνδυνος, ψυχή, θυμός, τιμή, νίκη και κῦρος,**

**π.χ. εὐψυχότερος, εὐψυχότατος.**

**Έχουν το δίχρονο της παραλήγουσας βραχύ τα επίθετα που λήγουν σε**:

-**ιος, -ικος, -ιμος, -ινος**, π.χ. δόκιμος → δοκιμ**ώτερο**ς, δοκιμ**ώτατο**ς.

**-ακος, -αλος, -αμος, -ανος, -ατος,** π.χ. δυνατός → δυνατώτερος, δυνατώτατος.

-**αρος, -υρος, -χος**, π.χ. ἥσυχος → ἡσυχώτερος, ἡσυχώτατος

**ΑΝΑΛΟΓΙΚΟΣ ΣΧΗΜΑΤΙΣΜΟΣ ΠΑΡΑΘΕΤΙΚΩΝ**

Μερικὰ παραθετικὰ ἐπιθέτων διαμορφώνονται ἀπὸ ἀναλογία πρὸς τὰ παραθετικὰ ἄλλων ἐπιθέτων καὶ λήγουν ὅπως αὐτά (ἐλαφρός-ἐλαφρύτερος ὅπως τὸ βαρύτερος, χοντρός-χοντρύτερος ὅπως τὸ παχύτερος, ἀντὶ γιὰ τὰ κανονικὰ ἐλαφρότερος, χοντρότερος).

Ἔτσι διαμορφώνονται οἱ ἀκόλουθες ἀναλογικὲς παραθετικὲς καταλήξεις:

**α) -έστερος, -έστατος**

Κατὰ τὰ παραθετικὰ τῶν σιγμόληκτων ἐπιθέτων σὲ

**-ης, -ες**(ἀληθής, ἀληθέσ-τερος, ἀληθέσ-τατος)

σχηματίζουν τὰ παραθετικά τους τὰ τριτόκλιτα ἐπίθετα σὲ **-ων, -ον** (γεν. –**ονος**), σώφρων- **σωφρο**νέστερος, σωφρονέστατος

καθὼς καὶ τὰ ἐπίθετα

**ακρατος** (=αὐτὸς ποὺ δὲν ἔχει ἀνακατευτεῖ μὲ ἄλλον, ἀνόθευτος), **ἄσμενος**(=εὐχαριστημένος), **ἐρρωμένος** (=δυνατός) καὶ **πένης**:

**σώφρων** (θέμα: σωφρον-) σωφρον-έσ-τερος, σωφρον-έσ-τατος

**εὐδαίμων** (θέμα: εὐδαιμον-) εὐδαιμον-ἐσ-τερος, εὐδαιμον-έσ-τατος

**ἄκρατος** (θέμα: ἀκρατο-) ἀκρατ-έσ-τερος, ἀκρατ-έσ-τατος (καὶ ἀκρατό-τατος)

**ἄσμενος** (θέμα: ἀσμενο-) ἀσμεν-έσ-τερος (καὶ ἀσμενώ-τερος), ἀσμεν-έσ-τατος (καὶ ἀσμενώ-τατος)

**ἐρρωμένος** (θέμα: ἐρρωμενο-) ἐρρωμεν-έσ-τερος, ἐρρωμεν-έσ-τατος

**πένης** (θέμα: πενητ-) πεν-έσ-τερος, πεν-έσ-τατος

**β) –ούστερος, -ούστατος**

Τὸ ἐπίθετο **ἁπλοῦς** καὶ τὰ συνηρημένα ἐπίθετα τῆς β’ κλίσης μὲ β’ συνθ. τὸ ὄνομα **νοῦς** σχηματίζουν τὰ παραθετικά τους σὲ **-ούστερος, -ούστατος** (κατὰ τὰ παραθετικὰ σὲ **-έστερος, -έστατος** μὲ συναίρεση):

**ἁπλοῦς** (θέμα: ἁπλοο-) ἁπλούστερος, ἁπλούστατος (ἀπὸ τό) ἁπλο-έσ-τερος, ἁπλο-έσ-τατος

**εὔνους** (θέμα: εὐνοο-) εὐνούστερος, εὐνούστατος (ἀπὸ τό) εὐνο-έσ-τερος, εὐνο-έσ-τατος

**γ) -ίστερος, -ίστατος**

Τὰ μονοκατάληκτα ἐπίθετα **ἅρπαξ, βλάξ, λάλος**(=φλύαρος), **κλέπτης, πλεονέκτη**ς σχηματίζουν τὰ παραθετικά τους σὲ **-ίστερος, -ίστατος** (κατὰ τὰ παραθετικὰ τοῦ ἄχαρις: ἀχαρίστερος, ἀχαρίστατος)

**ἅρπαξ** (θέμα: ἁρπαγ-) ἁρπαγ-ίσ-τερος, ἁρπαγ-ίσ-τατος

**βλάξ** (θέμα βλακ-) βλακ-ίσ-τερος, βλακ-ίσ-τατος

**λάλος** (θέμα: λαλο-) λαλ-ίσ-τερος, λαλ-ίσ-τατος

**κλέπτης** (θέμα: κλέπτα-) κλεπτ-ίσ-τερος, κλεπτ-ίσ-τατος

**πλεονέκτης** (θέμα: πλεονεκτα-) πλεονεκτ-ίσ-τερος, πλεονεκτ-ίσ-τατος

**δ) –αίτερος, -αίτατος**

Τὸ ἐπίθετο **παλαιὸς** σχηματίζει τὰ παραθετικά του μὲ θέμα τὸ ἐπίρρημα **πάλαι** σὲ **-αίτερος, -αίτατος**:

**Παλαιός**, παλαίτερος, παλαίτατος

Ἀνάλογα πρὸς αὐτὸ σχηματίστηκαν τὰ παραθετικά:

**γεραιός** (=γέροντας, σεβαστός), γεραί-τερος, γεραί-τατος

**σχολαῖος** (=ἀργός, ἀργοκίνητος, σχολαί-τερος, σχολαί-τατος

Ἀπὸ αὐτὰ ἀποσπάστηκε ἡ κατάληξη **–αίτερος, -αίτατος**, μὲ τὴν ὁποία σχηματίζουν τὰ παραθετικά τους ὁρισμένα ἐπίθετα σὲ **-ος**:

**ἴσος**, ἰσ-αί-τερος, ἰσ-αί-τατος

**ὄψιος** (=ὄψιμος), ὀψι-αί-τερος, ὀψι-αί-τατος

**πλησίος**, πλησι-αί-τερος, πλησι-αί-τατος

**πρῷος** (ἀπὸ τὸ πρώιος=πρωινός), πρῳ-αί-τερος, πρῳ-αί-τατος

**εὔδιος**, εὐδι-αίτερος, εὐδι-αί-τατος (καὶ εὐδιέσ-τερος, εὐδιέσ-τατος)

**ἥσυχος**, ἡσυχ-αί-τερος, ἡσυχ-αί-τατος

(καὶ ἡσυχώ-τερος, ἣσυχώ-τατος)

**ἴδιος**, ἰδι-αί-τερος, ἰδι-αί-τατος (καὶ ἰδιώ-τερος, ἰδιώ-τατος)

**φίλος**, φιλ-αί-τερος, φιλ-αίτατος (καὶ φιλ-ίων ἤ φίλ-τερος, φίλ-τατος)

**Μάλα -μᾶλλον, μάλιστα**

**5.** **ΑΝΩΜΑΛΑ ΠΑΡΑΘΕΤΙΚΑ (ΣΕ –ΊΩΝ, -ΙΣΤΟΣ)**

Τὰ παραθετικὰ αὐτὰ σχηματίζονται πολλὲς φορὲς μὲ διάφορες φθογγικὲς παθήσεις ἤ καὶ μὲ θέμα διαφορετικὸ ἀπὸ τὸ θέμα τοῦ θετικοῦ, γι’ αυτὸ λέγονται ἀνώμαλα παραθετικά. Τὰ ἐπίθετα αὐτὰ εἶναι:

|  |  |  |  |
| --- | --- | --- | --- |
| **Θετικός** | **Συγκριτικός** | **Ὑπερθετικός** | **Θέμα** |
| **αἰσχρός** | ὁ,ἡ αἰσχίων  τὸ αἴσχιον | αἰσχιστος | αἰσχ- (πβ. αἶσχ-ος) |
| **ἐχθρός** | ὁ,ἡ ἐχθίων  τὸ ἔχθιον  καὶ ὀμαλά:  ἐχθρότερος | ἔχθιστος  καὶ ὀμαλά:  ἐχθρό-τατος | ἐχθ- (πβ. ἔχθ-ος=ἔχθρα)  ἐχθρο- |
| **ἡδύς** | ὁ, ἡ ἡδίων  τὸ ἥδιον | ἥδιστος | ἡδ- |
| **καλός** | ὁ,ἡ καλλίων  τὸ κάλλιον | κάλλιστος | καλλ- (πβ. κάλλος) |
| **μέγας** | ὁ,ἡ μείζων  τὸ μεῖζον | μέγιστος | μεγ- |
| **ῥᾴδιος** | ὁ,ἡ ῥᾴων  τὸ ῥᾶον | ῥᾷστος | ῥα- |
| **ταχύς** | ὁ,ἡ θάττων  τὸ θᾶττον | τάχιστος | θαχ- |
| **ἀγαθός** | ὁ,ἡ ἀμείνων  τὸ ἄμεινον  ὁ,ἡ βελτίων  τὸ βέλτιον  ὁ,ἡ κρείττων  τὸ κρεῖττον  ὁ,ἡ λῴων  τὸ λῷον | ἄριστος,η,ον  βέλτιστος,η,ον  κράτιστος,η,ον  λῷστος,η,ον | ἀμεν- καὶ ἀρ- (πβ. ἀρ-ετή)  βελτ-  κρετ-, κρατ- (πβ. κράτ-ος)  λω- |
| **κακός** | ὁ,ἡ κακίων  τὸ κάκιον  ὁ,ἡ χείρων  τὸ χεῖρον | κάκιστος  χείριστος | κακ-  χερ-, χειρ- |
| **μακρός** | μακρό-τερος | μακρό-τατος  μήκιστος | ὀμαλά  μηκ- (πβ. μῆκ-ος) |
| **μικρός** | μικρό-τερος  ὁ,ἡ ἐλάττων  τὸ ἔλαττον  ὁ,ἡ ἧττων  τὸ ἧττον | μικρό-τατος  ἐλάχιστος  ἐπιρρ. ἥκιστα | ὀμαλά  ἐλαχ-  ἡκ- |
| **ὀλίγος** | ὁ,ἡ μείων  τὸ μεῖον | ὀλίγιστος | με-, ὀλιγ- |
| **πολύς** | ὁ,ἡ πλείων  τὸ πλέον | πλεῖστος | πλε- |

**Ο συγκριτικός βαθμός των επιθέτων που σχηματίζουν ανώμαλα παραθετικά κλίνεται όπως το δικατάληκτο τριτόκλιτο επίθετο ὁ/ἡ σώφρων, τὸ σῶφρον**.

**ενικός αριθμός**

**αρσενικό - θηλυκό                   ουδέτερο**

ον.     ὁ/ἡ βελτίων                                   τὸ βέλτιον

γεν.   τοῦ/τῆς βελτίονος                        τοῦ βελτίονος

δοτ.   τῷ/τῇ βελτίονι                              τῷ βελτίονι

αιτ.    τόν/τὴν βελτίονα, **βελτίω**        τὸ βέλτιον

κλ.    (ὦ) βέλτιον                                     (ὦ) βέλτιον

**πληθυντικός αριθμός**

**αρσενικό - θηλυκό                               ουδέτερο**

οἱ/αἱ βελτίονες, **βελτίους**                      τὰ βελτίονα, **βελτίω**

τῶν βελτιόνων                                           τῶν βελτιόνων

τοῖς/ταῖς βελτίοσι                                     τοῖς βελτίοσι

τούς/τὰς βελτίονας**, βελτίους**                  τὰ βελτίονα, **βελτίω**

(ὦ) βελτίονες, **βελτίους**                            (ὦ) βελτίονα**, βελτίω**

Μερικὰ ἐπίθετα δὲν σχηματίζουν παραθετικά, γιατὶ φανερώνουν **ἰδιότητα, ποιότητα ἤ κατάσταση** ποὺ δὲν παρουσιάζει βαθμούς. Τέτοια ἐπίθετα εἶναι:

1. **ὅσα φανερώνουν ὕλη**: **λίθινος, ἀργυροῦς, γήινος**΄
2. **τοπικὴ ἤ χρονικὴ σχέση:** **χερσαῖος, θαλάσσιος, θερινός, ἡμερήσιος**΄
3. **μέτρο: σταδιαῖος, πηχυαῖος**΄
4. **καταγωγή, συγγένεια**: **πατρῷος, μητρικός**΄
5. **μόνιμη κατάσταση**: **θνητός, νεκρός** κ.ἄ.
6. **μερικὰ σύνθετα μὲ α’ συνθετικὸ τὸ στερητικὸ ἀ-**:**ἀθάνατος, ἄυλος, ἄυπνος, ἄψυχος** κ.ἄ.
7. **μερικὰ συνθετικὰ μὲ α’ συνθετικὸ τὸ ἐπίθετο** **πᾶς** **ἤ τὴν πρόθεση** **ὑπέρ** **(ποὺ ἔχουν μόνα τους ὑπερθετικὴ σημασία)**: **πάνσοφος, πάντιμος, πάγκαλος - ὑπερμεγέθης, ὑπέρλαμπρος** κ.ἄ.

**Γ. Περιφραστικοί τύποι παραθετικών**

**Όλα τα επίθετα (και τα επιρρήματα) μπορούν να σχηματίσουν και περιφραστικά παραθετικά ως εξής**:

Συγκριτικός: μᾶλλον + θετικός βαθμός επιθέτου

Υπερθετικός: μάλιστα + θετικός βαθμός επιθέτου

π.χ. εὐδαίμων, μᾶλλον εὐδαίμων, μάλιστα εὐδαίμων

**Δ. ΠΕΡΙΦΡΑΣΤΙΚΑ ΠΑΡΑΘΕΤΙΚΑ. ΠΑΡΑΘΕΤΙΚΑ ΜΕΤΟΧΩΝ**

Τὰ περιφραστικὰ παραθετικὰ σχηματίζονται στὴν ἀρχαία ἑλληνικὴ, ὅπως καὶ στὴ νέα, μὲ τὸ θετικὸ τοῦ ἐπιθέτου καὶ μὲ ὁρισμένο ποσοτικὸ ἐπίρρημα ἐμπρὸς ἀπὸ αὐτό. Ἔτσι ὁ συγκριτικὸς βαθμὸς σχηματίζεται μὲ τὸ ἐπίρρημα **μᾶλλον** καὶ ὁ ὑπερθετικὸς μὲ τὸ ἐπίρρημα **μάλιστα** ἐμπρὸς ἀπὸ τὸ θετικό:

**ἐπιμελῆς**, μᾶλλον ἐπιμελής, μάλιστα ἐπιμελής

(πβ. μικρός, πιὸ μικρός, ὁ πιὸ μικρὸς ἤ πολὺ μικρός)

Ὅλα τὰ ἐπίθετα ποὺ σχηματίζουν μονολεκτικὰ παραθετικὰ μποροῦν νὰ σχηματίσουν παράλληλα καὶ περιφραστικὰ παραθετικά. Σχηματίζουν τὰ παραθετικά τους μόνο περιφραστικὰ οἱ μετοχὲς καὶ μερικὰ μονοκατάληκτα ἐπίθετα ποὺ χρησιμοποιοῦνται καὶ ὡς οὐσιαστικά.

1. **μετοχές**: **δυνάμενος** – μᾶλλον δυνάμενος – μάλιστα δυνάμενος΄

**συμφέρων** – μᾶλλον συμφέρων – μάλιστα συμφέρων΄

**ὠφελῶν** – μᾶλλον ὠφελῶν – μάλιστα ὠφελῶν.

2) **μονοκατάληκτα ἐπίθετα**: **εἴρων** – μᾶλλον εἴρων – μάλιστα εἴρων΄ **ἔνδακρυς** – μᾶλλον ἔνδακρυς – μάλιστα ἔνδακρυς.

Ἔτσι καὶ τὰ **εὔελπις, κόλαξ, ὑβριστής, φιλόγελως** κ.ἄ.

**Ανώμαλα**

**Τα πιο εύχρηστα ανώμαλα παραθετικά επιρρημάτων είναι τα εξής**:

**θετικός   συγκριτικός                         υπερθετικός**

εὖ            ἄμεινον, βέλτιον, κρεῖττον      ἄριστα, βέλτιστα, κράτιστα

κακῶς     χεῖρον, κάκιον                          χείριστα, κάκιστα

καλῶς      κάλλιον                                     κάλλιστα

**μάλα       μᾶλλον                                        μάλιστα**

ὀλίγον     μεῖον, ἔλαττον, ἧττον               ὀλίγιστα, ἐλάχιστα, ἥκιστα

πολύ       πλέον                                         πλεῖστον, πλεῖστα

**ΕΛΛΕΙΠΤΙΚΑ ΠΑΡΑΘΕΤΙΚΑ**

Σὲ μερικὰ ἐπίθετα λείπει ὁ θετικὸς βαθμὸς ἤ καὶ ἕνας ἀπὸ τοὺς δύο ἄλλους βαθμούς. Τὰ παραθετικὰ τῶν ἐπιθέτων αὐτῶν λέγονται ἐλλειπτικὰ παραθετικά.

Τὰ περισσότερα ἐλλειπτικὰ παραθετικὰ παράγονται ἀπὸ ἐπιρρήματα, προθέσεις ἤ μετοχές:

**ἄνω**, ἀνώ-τερος, ἀνώ-τατος

**κάτω**, κατώ-τερος, κατώ-τατος

**πρό**, πρό-τερος, πρῶτος (πρό-ατος)

**ὑπέρ**, ὑπέρ-τερος, ὑπέρ-τατος

**ἐπικρατῶν**, ἐπικρατ-έστερος, -

**προτιμώμενος**, προτιμό-τερος, -

**ΠΑΡΑΘΕΤΙΚΑ ΕΠΙΡΡΗΜΑΤΩΝ**

Πολλὰ ἐπιρρήματα τῆς ἀρχαίας ἐπιδέχονται σύγκριση καὶ γι’ αυτὸ σχηματίζουν παραθετικά.

Σχηματίζουν ἔτσι παραθετικὰ στὴν ἀρχαία ἑλληνική:

1) ἐπιρρήματα σὲ -**ως** ποὺ παράγονται ἀπὸ ἐπίθετα. Τὰ ἐπιρρήματα αὐτὰ στὸν συγκριτικὸ ἔχουν τύπο ὄμοιο μὲ τὴν ἐνικὴ αἰτιατικὴ τοῦ οὐδέτερου τοῦ συγκριτικοῦ ἐπιθέτου καὶ στὸν ὑπερθετικὸ ἔχουν τύπο ὄμοιο μὲ τὴν πληθυντικὴ αἰτιατικὴ τοῦ οὐδέτερου τοῦ ὑπερθετικοῦ ἐπιθέτου:

(δίκαι--------ος), **δικαί----ως**, δικαιότερον, δικαιότατα

(σοφ----ός), **σοφῶς**, σοφώτερον, σοφώτατα

(ἀληθ----ής), **ἀληθῶς**, ἀληθέστερον, ἀληθέστατα

(σώφρων**/σώφρον**-------ος), **σωφρόνως**, σωφρονέστερον, σωφρονέστατα

(ἡδύς), **ἡδέ----ως**, ἥδιον, ἥδιστα

(καλ---ός), **καλῶς**, κάλλιον, κάλλιστα κ.ἄ.

2) τὰ ἐπιρρήματα **εὖ** (ἀντίστοιχο τοῦ ἐπιθέτου **ἀγαθός**),**ὀλίγον** καὶ **πολύ**:

**εὖ**, ἄμεινον, ἄριστα καὶ βέλτιον, βέλτιστα καὶ κρεῖττον, κράτιστα

**ὀλίγον**, μεῖον, ὀλίγιστα καὶ ἔλαττον, ἐλάχιστα καὶ ἧττον, ἥκιστα

**πολύ**, πλέον, πλεῖστα (ἤ πλεῖστον)

3) τὸ ἐπίρρημα **μάλα** (=πολύ), ποὺ οἱ τρεὶς βαθμοί του εἶναι:

θετ. **μάλα**, συγκρ. **μᾶλλον**, ὑπερθ. **μάλιστα**

4) μερικὰ τοπικὰ ἐπιρρήματα ποὺ παίρνουν παραθετικὲς καταλήξεις **–τέρω, -τάτω**:

**ἄνω**, ἀνωτέρω, ἀνωτάτω

**ἄπωθεν** (=μακριά), ἀπωτέρω, ἀπωτάτω

**ἐγγύς** (=κοντά), ἐγγυτέρω, ἐγγυτάτω καὶ ἐγγύτερον, ἐγγύτατα καὶ **ἔγγιον**, ἔγγιστα

**ἔξω**, ἐξωτέρω, ἐξωτάτω

**ἔσω** (καὶ εἴσω), ἐσωτέρω, ἐσωτάτω

**κάτω**, κατωτέρω, κατωτάτω

**πόρρω**, πορρωτέρω, πορρωτάτω

**πέρα**, περαιτέρω, -

5) μερικὰ χρονικὰ ἐπιρρήματα μὲ παραθετικὲς καταλήξεις

**–(αί)τερον, -(αί)τατα**:

**πάλαι**, παλαίτερον, παλαίτατα

**πρωί**, πρωιαίτερον, πρωιαίτατα ἤ πρῳαίτερον, πρῳαίτατα

**ὀψέ** (=ἀργά), ὀψιαίτερον, ὀψιαίτατα

Καὶ τὰ παραθετικὰ τῶν ἐπιρρημάτων, ὅπως καὶ τῶν ἐπιθέτων, ἐκφέρονται κάποτε περιφραστικὰ μὲ τὸ **μᾶλλον**, **μάλιστα** καὶ τὸ θετικό, π.χ.:

**σοφῶς**, μᾶλλον σοφῶς, μἀλιστα σοφῶς

**ἡδέως**, μᾶλλον ἡδέως, μάλιστα ἡδέως

**Γ2. Σύνταξη**

**Οι επιρρηματικοί προσδιορισμοί – Χρήσεις των πλάγιων πτώσεων**

. Μερικές από τις πιο συνηθισμένες επιρρηματικές χρήσεις των πλάγιων πτώσεων είναι οι ακόλουθες:

**τόπος**  γεν.: Αὐτοῦ (= εκεί) ἐκοιμήθη.

             δοτ.: Οἱ Ἀθηναῖοι μόνοι Μαραθῶνι ὑπὲρ τῆς ἐλευθερίας προυκινδύνευσαν.

             αιτ.: Πορεύεται τριάκοντα σταδίους.

**χρόνος**   γεν.: Ἐκείνης τῆς νυκτὸς οὐδεὶς ἐκοιμήθη.

             δοτ.: Τῇ ὑστεραίᾳ τῆς μάχης ἀφίκοντο (= έφτασαν την επομένη της μάχης).

             αιτ.: Ἐκεῖ ἔμειναν ἡμέρας τρεῖς.

**αιτία**  γεν.: Ζηλῶ σε τοῦ πλούτου.

             δοτ.: Οἱ γεραίτεροι ταῖς τῶν νέων τιμαῖς ἀγάλλονται.

             αιτ.: Τί ταῦτα μ’ ἀνιᾷς οὐδὲν ὠφελουμένη; (= γιατί με στενοχωρείς...)

**αναφορά**  γεν.: Τί δὲ ἵππων οἴει;

                          Εἰπὲ δέ μοι πατρός.

                 δοτ.: Γνώμῃ τῶν ἄλλων προέχομεν (= υπερέχουμε από τους άλλους στην κρίση).

                 αιτ.: Διαφέρομεν ἀλλήλων τὴν φύσιν.

**ποσό**  γεν.: Ὁ ἀγρὸς ἑβδομήκοντα μνῶν ἐπράθη (= πουλήθηκε).

            δοτ.: Πολλῷ κρεῖττόν ἐστιν ἐμφανὴς φίλος ἢ χρυσὸς ἀφανής.

            αιτ.: Ἐγκρατὲς δὲ τῆς πόλεως τὰ πολλὰ τὸ πλῆθός ἐστιν.

**τρόπος**          δοτ.: Δημοσίᾳ τοῦ θηρᾶν ἐπιμέλονται.

             αιτ.: Τοῦτον τὸν τρόπον σύμμαχοι ἀλλήλοις ἐγένοντο